Bahodir Qoʻchqorov. Bahodir Zakirovich Qoʻchqorov (1970-yil 13-may, Oʻsh) – qirgʻizistonlik futbol hakami. Faoliyati. Bahodir Maktab taʼlimini tugatgach, Rossiyaga joʻnab ketgan va Podolskdagi texnikumga oʻqishga kirgan. Bahodir oʻqish davomida armiyada xizmat qilgan va xizmatdan soʻng Qirgʻizistonga qaytib kelgan. Bahodir 1990-yillarning boshidan futbol oʻyinlarida hakamlik qila boshlagan. 1993-yilda Qoʻchqorov birinchi hakamlik toifasini olgan, 1995-yilda milliy ligada ilk bor hakamlik qilgan boʻlsa, 1997-yildan FIFA referisi boʻlgan. 2000-yillar boshida bosh hakam sifatida Qirgʻiziston chempionati va kubogi oʻyinlarida hakamlik qilgan. Bahodir eng yaxshi qanot hakami sifatida tanilgan. Birinchi xalqaro oʻyinini 1997-yil 26-mayda Toshkentda (Oʻzbekiston va Kambodja oʻrtasidagi oʻyin) oʻtkazgan. Ikki marta jahon chempionatlarida (2010 va 2014) ishlagan, oʻzbekistonlik Ravshan Ermatov hakamlar brigadasi aʼzosi boʻlgan. Umuman olganda, Bahodir jahon chempionatlarining 9 ta oʻyinida ishtirok etgan va bu 2017-yil holatiga koʻra, hakam yordamchilari orasida rekord natija edi. Shuningdek, qanot hakam sifatida klublar oʻrtasidagi jahon chempionati (shu jumladan 2008-yilgi final), Osiyo klub turnirlari, birinchi va olimpiya terma jamoalari oʻyinlari, jumladan, 2006-yilgi OFK Chaqiruv kubogi, 2011-yilgi Osiyo kubogi, 2012-yilgi Olimpiya oʻyinlari, Konfederatsiyalar kubogi 2013 va 2014-yilgi Oʻzbekiston Superkubogi bahsida Ravshan Ermatov jamoasida ishlagan. Shaxsiy hayot. Rafiqasining ismi Hilola, Bahridin ismli oʻgʻli bor.